Soos op die Stigtingsvergadering gehou op 28 November 2012 gefinaliseer en daarna op 16 Januarie 2012 deur die Bestuur redaksioneel versorg
DOEL VAN DIE KULTUURRAAD
Die Kultuurraad stel homself ten doel om:
Die Afrikanerkultuur en Afrikaans te bevorder
As forum te dien waar lidorganisasies aktiwiteite kan koördineer en mekaar wedersyds kan ondersteun
Om leemtes in die kultuurakker te identifiseer en waar moontlik oplossings te bied.
Jaarliks 'n kultuuralmanak uit te gee
Die bewaring van die Afrikanererfenis te bevorder.
De volgende organisasies en individue word genooi om aansoek om lidmaatskap te doen:
Almal wat die Afrikanerkultuur en Afrikaans wil bevorder
Alle Afrikaanse skole
Alle Afrikaanse kerke wat die Reformatoriese Belydenisskrifte onderskryf
Alle Afrikaner en Afrikaanse kultuurorganisasies
Alle sport- en musiekgroepe wat die Afrikaanse en Afrikanerkultuur uitleef
Die Afrikaanse media
Die Jaarvergadering ken lidmaatskap toe op aanbeveling van die Bestuur. Aansoeke word vergesel van die betrokke organisasie se grondwet of die individu se doelstellings.
Verskillende takke of groepe (bv. laers, kommando’s, gemeentes) ens van dieselfde “oorhoofse” organisasie kan afsonderlik aansluit. Die plaaslike “oorhoofse” organisasie kan ook afsonderlik aansluit (bv. ring, streeksorganisasie ens).
LEDEGELDE EN DONASIES
Ledegelde bedra R 200 per jaar per organisasie en R 100 per individu (egpare sluit as 2 individue aan).
Lede en Lidorganisasies word aangemoedig om by wyse van 'n maandelikse debietorder of andersins skenkings ter styf van die Raad se fondse te maak.
Elke lidorganisasie of individuele lid het een stem. Indien ‘n bepaalde organisasie meer as tien persent van die stemgeregtigdes uitmaak, word die stemreg van die betrokke organisasie beperk tot tien persent van die aanwesige stemgeregtigdes.
Die Raad en sy Bestuur bevorder die doelstellings van die Raad.
Die Bestuur vergader kwartaalliks en belê ‘n algemene vergadering wanneer nodig met twee weke kennis aan lede en beskikbaarstelling van die sakelys.
Tydens die Jaarvergadering wat in die eerste twee weke van November plaasvind, word 'n bestuur vir die volgende kalenderjaar gekies.
Die Bestuur stel die sakelys van vergaderings en die jaarvergadering saam.
Die Jaarvergadering hanteer die volgende sake:
Vasstel van ledegeld;
Grondwetwysigings (tweederde meerheid);
Verkiesing van Bestuur (volstrekte meerderheid); en
Ontbinding (tweederde meerderheid).
Die Bestuur: bestaan uit 'n voorsitter, ondervoorsitter, sekretaris, penningmeester en 'n addisionele lid. vergader ten minste kwartaalliks; belê ‘n vergadering van die Raad wanneer nodig; stel die sakelys van vergaderings en die jaarvergadering saam; en handel om die doelstellings van die Kultuurraad te bevorder.
Die finansiële jaar strek van 1 Januarie tot 31 Desember. Die Bestuur open en bedryf ‘n geskikte bankrekening. ‘n Voorlopige finansiële staat (1 Januarie tot 31 Oktober) vir die huidige jaar dien voor die jaarvergadering.
Aansoekvorm vir Lidmaatskap.